20
 Възстановяване от Съюза на националната финансова помощ
 1. Преди 1 януари на втората година след годината на изпълнение на програмата държавите членки могат да поискат възстановяване от Съюза на одобрената национална финансова помощ, действително изплатена на организациите на производители.
 Искането се придружава от доказателство, че условията, определени в член 35, параграф 2 от Регламент (ЕС) No 1308/2013, са били изпълнени през три от предходните четири години.
 За да бъде изчислена степента на организираност на производителите в сектора на плодовете и зеленчуците, се взема предвид и стойността на производството на плодове и зеленчуци от групите производители, образувани съгласно член 125д от Регламент (ЕС) No 1234/2007.
 Искането за възстановяване от Съюза на националната финансова помощ трябва също така да съдържа следното:
 a)
 подробни сведения за съответната организация на производители;
 б)
 размера на платената помощ, ограничен до първоначално разрешения размер за всяка организация на производители; и
 в)
 описание на оперативния фонд, съдържащо общата сума, финансовата помощ от Съюза, националната финансова помощ и участието на организациите на производители и на техните членове.
 2. Комисията взема решение за одобрение или отхвърляне на искането.
 Искането се отхвърля, когато не са спазени правилата относно разрешаването и възстановяването на националната финансова помощ или определените във или в съответствие с Регламент (ЕС) No 1308/2013 правила относно организациите на производители, оперативния фонд и оперативните програми.
 3. Когато възстановяването от Съюза на помощта е било одобрено, допустимите разходи се обявяват пред Комисията в съответствие с процедурата, определена в член 11 от Регламент за изпълнение (EС) No 908/2014 на Комисията
 7
 .
 4. Делът на възстановяване от Съюза на националната финансова помощ не надвишава 60 % от националната финансова помощ, отпускана на организацията на производители. Възстановената сума не надвишава 48 % от финансовата помощ, посочена в член 32, параграф 1, буква б) от Регламент (ЕС) No 1308/2013.
 ГЛАВА IV
 Информация, отчети и проверки
 Раздел 1
 Информация и отчети
 Член 21
 Информация и годишни отчети на групите производители, организациите на производители и асоциациите на организации на производители и годишни отчети на държавите членки
 1. По искане на компетентния орган на държавата членка групите производители, образувани съгласно член 125д от Регламент (ЕО) No 1234/2007, признатите организации на производители и асоциациите на организации на производители предоставят всяка уместна информация, необходима за изготвяне на годишния отчет, посочен в член 54, буква б) от Делегиран регламент (ЕС) 2017/xxx. Държавите членки вземат необходимите мерки, за да съберат информация за броя членове, обема и стойността на предлаганата на пазара продукция на организациите на производители, които не са представили оперативни програми. Организациите на производители и групите производители, посочени в член 27 от Регламент (ЕС) No 1305/2013, се приканват да предоставят информация за броя на членовете си, обема и стойността на предлаганата на пазара продукция.
 2. Организациите на производители и асоциациите на организации на производители представят към заявленията за помощ годишни отчети относно изпълнението на оперативните програми.
 Посочените годишни отчети се отнасят до следното:
 a)
 изпълнената оперативна програма през предходната година;
 б)
 основните изменения на оперативната програма; и
 в)
 разликите между прогнозираната помощ и помощта, за която е подадено заявление.
